CELEX: 31998R0782
Language: mt
Date: 1998-04-07 00:00:00
Title: Ir-Regolament tal-Kunsill (KE) Nru 782/98 tas-7 ta' April 1998 li jemenda r-Regolament (KE) Nru 1626/94 li jistabbilixxi ċerti miżuri tekniċi għall-konservazzjoni tar-riżorsi tas-sajd fil-Baħar Mediterran

Avviż Legali Importanti

|

31998R0782

Official Journal L 113 , 15/04/1998 P. 0006 - 0007

		Ir-Regolament tal-Kunsill (KE) Nru 782/98tas-7 ta' April 1998li jemenda r-Regolament (KE) Nru 1626/94 li jistabbilixxi ċerti miżuri tekniċi għall-konservazzjoni tar-riżorsi tas-sajd fil-Baħar MediterranIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 43 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi, skond l-Artikolu 2 tar-Regolament tal-Kunsill (KE) Nru 3760/92 ta' l-20 ta' Diċembru 1992 li jistabbilixxi sistema Komunitarja għas-sajd u l-akwakultura [4], il-għanijiet ġenerali tal-politika komuni tas-sajd huma li jipproteġu u jikkonservaw ir-riżorsi akwatiċi ħajjin tal-baħar;Billi l-Kummissjoni Internazzjonali għall-Konservazzjoni tat-Tonn ta' l-Atlantiku (ICCAT) fl-għaxar sessjoni straordinarja li saret f'San Sebastian, Spanja, mit-22 sad-29 ta' Novembru 1996, adottat żewġ rakkomandazzjonijiet li jirrigwardaw l-attività tas-sajd għat-tonn fil-Baħar Mediterran; billi l-ICCAT rrakkommandat ċerti regoli speċifiċi dwar id-daqsijiet minimi dwar it-tniżżil l-art tat-tonn; billi dawn ir-rakkomandazzjonijiet kollha huma mfassla fuq il-pariri xjentifiċi;Billi fil-qafas ta' l-obbligi internazzjonali tal-Komunità u, b'mod partikolari, meta titqies l-adeżjoni fil-futur tal-Komunità fil-ICCAT, huwa xieraq illi dawn ir-rakkommandazzjonijiet jiġu implimentati, sabiex tiġi evitata pressjoni eċċessiva fuq is-sajd għat-tonn;Billi b'konsegwenza ta' dan ir-Regolament (KE) Nru 1162/95 [5] għandu jiġi emendat;ADOTTA DAN IR-REGOLAMENT:L-Artikolu 1Ir-Regolament (KE) Nru 1626/94 huwa hawnhekk emendat kif ġej:1. għandu jiddaħħal l-Artikolu li ġej:"L-Artikolu 3a1. Għandu jiġi pprojbit is-sajd għat-tonn bit-tartarun għamla ta' xkora mill-1 sal-31 ta' Awissu.2. Għandu jiġi pprojbit l-użu ta' l-ajruplani jew l-elikotteri sabiex jappoġġjaw l-operazzjonijiet tas-sajd għat-tonn matul il-perjodu taż-żmien mill-1 sat-30 ta' Ġunju."2. fl-Anness IV:- it-test li ġej għandu jieħu l-post tad-daħla li tikkorrispondi:"Speċi | Daqs minimu |Thunnus thynnus | 70 ċm jew 6,4 kg |- in-nota ta' qabel fil-qiegħ tal-paġna (**) għandha tingħata n-numru mill-ġdid (***).L-Artikolu 2Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fil-Lussemburgu, fis-7 ta' April 1998.Għall-KunsillIl-PresidentD. Blunkett[1] ĠU C 337, tas-7.11.1997, p. 36.[2] ĠU C 104, tas-6.4.1998.[3] ĠU C 73, tad-9.3.1998.[4] ĠU L 389, ta' l-31.12.1992, p. 1.[5] ĠU L 171, tas-6.7.1994, p. 1. Ir-Regolament kif l-aħħar emendat bir-Regolament (KE) Nru 1075/96 (ĠU L 142, tal-15.6.1996, p. 1).--------------------------------------------------